Γιούλιους Κόσακ

[μικρογραφία|500x500εσ|Γιούλιους Κόσακ, ''Η ανακούφιση του [Σμολένσκ* από τις πολωνικές δυνάμεις κατά τη διάρκεια του Πολωνο-Μοσχοβίτικου Πολέμου (1605-1618). Ο πίνακας αντικατοπτρίζει μια ιστορική περίοδο κατά την οποία οι Πολωνοί μπορούσαν να αντιμετωπίσουν τους Ρώσους επί ίσοις όροις, σε αντίθεση με την υποτελή τους θέση κατά τη ζωή του ζωγράφου. [[Υδατογραφία]]]]
Ο *'Γιούλιους Φορτούνατ Κόσακ*' ([[Πολωνική γλώσσα|πολωνικά]]: Juliusz Fortunat Kossak) (15 Δεκεμβρίου 1824, [[Νόβι Βίσνιτς]] – 3 Φεβρουαρίου 1899, [[Κρακοβία]]) ήταν [[Πολωνοί|Πολωνός]] [[ζωγράφος]] και κορυφαίος [[Εικονογράφηση|εικονογράφος]], ο οποίος ειδικεύονταν σε σκηνές μάχης, στρατιωτικά πορτρέτα και [[Άλογο|άλογα]]. Ήταν ο γενάρχης μιας καλλιτεχνικής οικογένειας που διήρκεσε τέσσερις γενιές, πατέρας του ζωγράφου [[Βόιτσεχ Κόσακ]] και παππούς του ζωγράφου [[Γέζι Κόσακ]].

== Βιογραφία ==
Ο Γιούλιους Κόσακ μεγάλωσε στο [[Λβιβ|Λβουφ]] κατά τη διάρκεια των στρατιωτικών [[Διαμελισμοί της Πολωνίας|διαμελισμών της Πολωνίας]]. Πήρε πτυχίο [[Νομική|νομικής]] στο [[Πανεπιστήμιο του Λβιβ|Πανεπιστήμιο του Λβουφ]] με την ενθάρρυνση της μητέρας του. Παράλληλα σπούδασε ζωγραφική με τους [[Γιαν Κάντι Μασκόφσκι]] και [[Πιοτρ Μιχαουόφσκι]]. Ξεκινώντας το 1844, ο Κόσακ εργάστηκε σε παραγγελίες για την τοπική αριστοκρατία στις [[Μικρά Πολωνία]], [[Ποδολία]] και [[Βολυνία]]. Παντρεύτηκε τη Ζόφια Γκαουτσίνσκα το 1855 και μαζί έφυγαν για το [[Παρίσι]] όπου πέρασαν πέντε χρόνια. Εκεί γεννήθηκαν οι γιοι του, τα δίδυμα αδέρφια: Βόιτσεχ και Ταντέους (την [[Παραμονή Πρωτοχρονιάς]] 1856&#x2013;1857) και ο μικρότερος, Στέφαν, το 1858. Η οικογένεια μετακόμισε στη [[Βαρσοβία]] το 1860, όπου ο Κόσακ έλαβε θέση ως επικεφαλής εικονογράφος και χαράκτης για το περιοδικό *Tygodnik Illustrowany*. Μετακόμισαν στο [[Μόναχο]] για ένα χρόνο και το 1868 εγκαταστάθηκαν στην [[Κρακοβία]] ευλογημένοι ήδη με πέντε παιδιά. Ο Κόσακ αγόρασε ένα μικρό κτήμα εκεί, γνωστό ως *Kossakówka*, φημισμένο για το καλλιτεχνικό και λογοτεχνικό [[σουαρέ]], όπου σύχναζαν οι [[Άνταμ Άσνικ]], [[Χένρικ Σιενκιέβιτς]], [[Στανίσουαφ Βιτκιέβιτς]], [[Γιούζεφ Χεουμόνσκι]] και πολλοί άλλοι. Ο Γιούλιους Κόσακ έζησε και εργάστηκε εκεί μέχρι το τέλος της ζωής του. Το 1880 του απονεμήθηκε ο Σταυρός του Τάγματος της Αξίας από τον Αυτοκράτορα [[Φραγκίσκος Ιωσήφ Α΄ της Αυστρίας|Φραγκίσκο Ιωσήφ Α΄]] της [[Αυστροουγγαρία|Αυστροουγγαρίας]] για τα επιτεύγματά του στη ζωή του ως καλλιτέχνης.

== Έργο ==
Ο Κόσακ εξέθετε το έργο του σε πολωνικό έδαφος και στο εξωτερικό από το 1854. Το μέσο που προτιμούσε ήταν η ακουαρέλα, τόσο σε μικρότερες όσο και σε μεγαλύτερες μορφές. Ήταν ο πρόδρομος μιας πολωνικής σχολής ζωγραφικής στη σκηνή μάχης, με το κύριο θέμα του να περιστρέφεται γύρω από αυτό που απασχολούσε έντονα τους Πολωνούς που αντιτίθενταν στη στρατιωτική κατοχή της χώρας τους. Ήταν ο συγγραφέας πάνω από δώδεκα πανοραμικών πινάκων που απεικονίζουν το Πολωνικό ιππικό στη μάχη και σε στρατιωτικές ενέργειες εναντίον ξένων εισβολέων.

Ο Κόσακ δημιούργησε επίσης μια σειρά από πορτρέτα σε [[ελαιογραφία]] για πολωνικές οικογένειες ευγενών, συμπεριλαμβανομένων των Φρέντο, Γκνιέβς, [[Οικογένεια Τισκιέβιτς|Τισκιέβιτς]], [[Οικογένεια Λίπσκι|Λίπσκι]] και Μόρστιν. Οι ρουστίκ και ποιμενικές σκηνές του περιελάμβαναν εκθέσεις αλόγων, εξοχικούς γάμους, χειμερινές εκδρομές κυνηγιού, μυθολογικές σκηνές και στάβλους αλόγων. Παρήγαγε επίσης μια σειρά από εικονογραφήσεις της πολωνικής επικής λογοτεχνίας, όπως το *Pan Tadeusz* του [[Άνταμ Μιτσκιέβιτς]], μυθιστορήματα του [[Χένρικ Σιενκιέβιτς]], έργα των [[Βιντσέντι Πολ]], [[Γιαν Χριζόστομ Πάσεκ]] και άλλων. Σχεδίασε διάφορα τιμητικά μετάλλια για τα χυτήρια της Κρακοβίας.

== Δείτε επίσης ==
* [[Βόιτσεχ Κόσακ]] (1857–1942), ζωγράφος, γιος του Γιούλιους Κόσακ
* [[Γέζι Κόσακ]] (1886–1955), ζωγράφος, εγγονός του Γιούλιους Κόσακ, γιος του Βόιτσεχ Κόσακ, πατέρας της ζωγράφου και [[Ποιήτρια|ποιήτριας]] [[Γκλόρια Κόσακ]] (1941–1991)
* [[Ζόφια Κόσακ-Στσούτσκα]] (1889–1968), [[μυθιστοριογράφος]], εγγονή του Γιούλιους Κόσακ και κόρη του δίδυμου αδελφού του Βόιτσεχ Κόσακ, [[Ταντέους Κόσακ]]
* [[Μάρια Παβλικόφσκα-Γιασνοζέφσκα]] (1891–1945), ποιήτρια, εγγονή του Γιούλιους Κόσακ, κόρη του Βόιτσεχ Κόσακ
* [[Μαγκνταλένα Σαμοζβάνιετς]] (1894–1972), [[συγγραφέας]], εγγονή του Γιούλιους Κόσακ και κόρη του Βόιτσεχ Κόσακ
* [[Γκλόρια Κόσακ]] (1941–1991), ζωγράφος και ποιήτρια, δισέγγονη του Γιούλιους Κόσακ, κόρη του Γέζι Κόσακ
* [[Σιμόνα Κόσακ]] (1943-2007), [[βιολόγος]], δισέγγονη του Γιούλιους Κόσακ, κόρη του Γέζι Κόσακ
* «Οικογένεια [[Κόσακ]]», συμπεριλαμβανομένων ζωγράφων δεύτερης, τρίτης και τέταρτης γενιάς

== Παραπομπές ==
<references />

== Βιβλιογραφία ==
* [[Μάτσεϊ Μασουόφσκι]]: Juliusz Kossak, [[Βαρσοβία]] 1984, ed. "Auriga" - Wydawnictwa Artystyczne i Filmowe (Art and Film Publishers, 2η έκδ. - 1986, 3η έκδ. - 1990) .

== Εξωτερικοί σύνδεσμοι ==

* Γιάνους Βάουεκ, Józef Piłsudski Institute of America. [https://web.archive.org/web/20070927005227/http://www.pilsudski.org/English/Gallery/Painting.htm  Painting in Poland. A brief summary.] 2002–2005
* Βουαντίσουαφ Ζαβάτσκι, Juliusz Kossak, [https://books.google.com/books?id=3AkEAAAAYAAJ&pg=PA1&dq=Juliusz+Kossak&lr=#PPA9,M1  *Obrazy Rusi Czerwonej*] με πίνακες του Γιούλιους Κόσακ, [[Πόζναν]], Jan Konstanty Zupanski Publishing, 1869
* [http://malarze.com/artysta.php?id=230 Gallery of Kossak's paintings]
* Μάτσει Μασουόφσκι, *Juliusz Kossak* "Auriga" Wydawnictwa Artystyczne i Filmowe 1984, Βαρσοβία,  (πολωνικά)
* Στεφάνια Κσιστοφόβιτς-Κοζακόφσκα, *Kossakowie*, Wydawnictwo Dolnośląskie, [[Βρότσουαφ]], 2001,  (πολωνικά)
* Βόιτσεχ Κόσακ, *Wspomnienia'', Instytut Wydawniczy PAX, 1971 (πολωνικά)

Κατηγορία:Πολωνοί ζωγράφοι
Κατηγορία:Πολωνοί εικονογράφοι
Κατηγορία:Πολωνοί ζωγράφοι του 19ου αιώνα
Κατηγορία:Ενταφιασμοί στο Κοιμητήριο Ρακοβίτσκι
Κατηγορία:Απόφοιτοι του Πανεπιστημίου του Λβιβ